**Likumprojekta „Grozījumi likumā „Par akcīzes nodokli”” sākotnējās ietekmes novērtējuma ziņojums  
(anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi likumā „Par akcīzes nodokli”” (turpmāk – likumprojekts) atbilstoši Ministru kabineta 2018.gada 13.novembra sēdē izskatītā informatīvajā ziņojumā “Par risinājumu no akcīzes nodokļa atbrīvotās dīzeļdegvielas pieejamības uzlabošanai ārpus ostu teritorijām tās izmantošanai zvejas kuģos piekrastes ūdeņos un iekšējos ūdeņos” ietvertajam risinājumam paredz dīzeļdegvielai, kuru izmanto kā degvielu kuģos zvejai iekšējos ūdeņos un zvejai piekrastes ūdeņos, piemērot samazinātu akcīzes nodokļa likmi atbilstoši likuma 14.panta 2.2 daļā noteiktajam apmēram, vienlaikus paredzot akcīzes nodokļa atmaksu par dīzeļdegvielu, kuru izmanto zvejai piekrastes ūdeņos.  Likumprojekts paredz noteikt minimālo akcīzes nodokļa likmi dabasgāzei, kuru izmanto lauksaimniecībā izmantojamās zemes segto platību (siltumnīcu) siltumapgādei un rūpniecisko mājputnu novietņu (kūts) un inkubatoru siltumapgādei ar 2019.gada 1.jūliju.  Likums stājas spēkā pēc tā izsludināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2018.gada 13.novembra sēdē izskatītajā informatīvajā ziņojumā “Par risinājumu no akcīzes nodokļa atbrīvotās dīzeļdegvielas pieejamības uzlabošanai ārpus ostu teritorijām tās izmantošanai zvejas kuģos piekrastes ūdeņos un iekšējos ūdeņos” (prot. Nr.52 49.§) ietvertais risinājums nosaka:  1) tiem piekrastes zvejniekiem, kuri jau šobrīd ostu teritorijās iegādājas no akcīzes nodokļa atbrīvotu dīzeļdegvielu izmantošanai zvejas kuģos piekrastes ūdeņos, tiek saglabāta esošā normatīvajos aktos noteiktā kārtība;  2) tiem piekrastes un iekšējo ūdeņu zvejniekiem, kuri nevar rast iespēju ostu teritorijās iegādāties no akcīzes nodokļa atbrīvotu dīzeļdegvielu izmantošanai zvejas kuģos, jāparedz samazinātas akcīzes nodokļa likmes piemērošana marķētai dīzeļdegvielai izmantošanai zvejas kuģos piekrastes un iekšējos ūdeņos, vienlaikus ieviešot akcīzes nodokļa atmaksu piekrastes ūdeņu zvejniekiem par to zvejas kuģos izmantoto marķēto dīzeļdegvielu ar samazinātu akcīzes nodokļa likmi.  Līdz ar to Finanšu ministrijai ir uzdots līdz 2018.gada 1.decembrim sagatavot un finanšu ministram iesniegt izskatīšanai Ministru kabinetā grozījumus likumā “Par akcīzes nodokli”, kas paredz dīzeļdegvielai, kuru izmanto kuģos zvejai iekšējos ūdeņos un piekrastes ūdeņos, piemērot samazinātu akcīzes nodokļa likmi atbilstoši likuma 14.panta 2.2 daļā noteiktajam apmēram, vienlaikus paredzot akcīzes nodokļa atmaksu par dīzeļdegvielu, kuru izmanto zvejai piekrastes ūdeņos.  Saskaņā ar Nodokļu politikas pamatnostādņu 2018.-2021.gadam 1.6.18.uzdevumu izvērtēt spēkā esošo akcīzes nodokļa atbrīvojumu un atvieglojumu nepieciešamību un pamatotību naftas produktiem un dabasgāzei un to, ka atbilstoši Komisijas 2014.gada 17.jūnija Regulas Nr.651/2014/ES, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Regula 651/2014), 44.pantam nav iespējams piemērot pilnīgu atbrīvojumu dabasgāzei, kuru izmanto:  1) lauksaimniecībā izmantojamās zemes segto platību (siltumnīcu) siltumapgādei;  2) rūpniecisko mājputnu novietņu (kūts) un inkubatoru siltumapgādei. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma “Par akcīzes nodokli” (turpmāk – likums) 6.1 panta trešā daļa paredz, ka ar akcīzes nodokli neapliek dabasgāzi, kuru attiecīgi izmanto lauksaimniecībā izmantojamās zemes segto platību (siltumnīcu) siltumapgādei un rūpniecisko mājputnu novietņu (kūts) un inkubatoru siltumapgādei.  Ievērojot Regulas 651/2014 tiešu piemērošanu, ir nepieciešams dabasgāzei, kuru šobrīd ar akcīzes nodokļa atbrīvojumu izmanto gan lauksaimniecībā izmantojamās zemes segto platību (siltumnīcu) siltumapgādei, gan rūpniecisko mājputnu novietņu (kūts) un inkubatoru siltumapgādei, noteikt minimālo nodokļa likmi saskaņā ar Padomes 2003.gada 27.oktobra Direktīvu 2003/96/EK, kas pārkārto Kopienas noteikumus par nodokļu uzlikšanu energoproduktiem un elektroenerģijai.  Līdz ar to likumprojekts paredz no likuma 6.1 panta izslēgt trešo daļu un minētajiem dabasgāzes izmantošanas mērķiem saskaņā ar likuma 15.1 panta pirmās daļas 3.punktu noteikt minimālo akcīzes nodokļa likmi – 0,55 *euro* par 1 MWh.  Likuma 18.panta pirmās daļas 3.punktā ir noteikts, ka Ministru kabineta noteiktajā kārtībā no akcīzes nodokļa ir atbrīvoti naftas produkti, kurus saskaņā ar šā panta trešās daļas nosacījumiem piegādā un izmanto kuģi, kuri netiek izmantoti privātai atpūtai un izklaidei. Savukārt uz minētā likuma deleģējuma pamata izdoto Ministru kabineta 2007.gada 31.jūlija noteikumu Nr.525 “Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa” VI nodaļa “Naftas produkti, kurus piegādā un izmanto kuģos un gaisa kuģos” paredz, ka zvejniekiem ir tiesības iegādāties no akcīzes nodokļa atbrīvotu iezīmētu (marķētu) dīzeļdegvielu (turpmāk – bezakcīzes dīzeļdegviela).  Taču piekrastes un iekšējo ūdeņu zvejas kuģu parametru un specifikas dēļ (zvejas kuģa kopējais garums un augstums, degvielas tvertnes apjoms u.c. tehniskie raksturojumi), sakarā ar ostās noteikto zvejas kuģu uzpildīšanās kārtību, kā arī zvejnieku teritoriālā izvietojuma dēļ (zvejo visas piekrastes garumā, kā arī iekšzemē), zvejnieki savas saimnieciskās darbības nodrošināšanai ir spiesti iegādāties dīzeļdegvielu ar pilnu akcīzes nodokļa likmi, jo tiem pienākošos bezakcīzes dīzeļdegvielu ir iespējams iegādāties vienīgi tam speciāli paredzētās vietās ostu teritorijās. Tas zvejniekiem neļauj īstenot likumā paredzētās tiesības, kā arī pasliktina šo zvejnieku konkurētspēju attiecībā pret tiem zvejas kuģu īpašniekiem, kuri zvejo tuvu ostu teritorijām, kurās atrodas degvielas uzpildes vietas, kas speciāli paredzētas kuģu uzpildei.  Līdz ar to likumprojekts paredz:   1. saglabāt pilnīgu atbrīvojumu no akcīzes nodokļa tādai dīzeļdegvielai, ko izmanto zvejniecībā, izņemot zveju iekšējos ūdeņos; 2. dīzeļdegvielai, ko izmanto zvejai iekšējos ūdeņos, piemērot akcīzes nodokļa likmi atbilstoši likuma 14.panta 2.2 daļā noteiktajam apmēram; 3. papildināt likumu ar jaunu 6.4 daļu, kas paredzēs likuma 14.panta 2.2 daļā noteikto nodokļa likmi piemērot dīzeļdegvielai (gāzeļļai), tai skaitā dīzeļdegvielai (gāzeļļai), kurai ir pievienota no rapšu sēklu eļļas iegūta biodīzeļdegviela, vai parafinizēta dīzeļdegviela, kas iegūta no biomasas, ja attiecīgie produkti ir iezīmēti (marķēti) saskaņā ar šā likuma 28.pantu un ja tos izmanto:   a) kuģos zvejniecībai iekšējos ūdeņos;  b) kuģos zvejniecībai piekrastes ūdeņos, ja tā nav iegādāta saskaņā ar šā likuma 18.panta pirmās daļas 3.punktā noteikto akcīzes nodokļa atbrīvojumu.  4) papildināt likumu ar jaunu 6.5 daļu, kas paredzēs deleģējumu Ministru kabinetam noteikt kārtību, kādā izmantošanai kuģos zvejniecībā iekšējos ūdeņos un piekrastes ūdeņos piemēro likuma 14.panta 2.2 daļā noteikto likmi dīzeļdegvielai, tās gada patēriņa limitus kalendārajam gadam, tās piešķiršanas, iegādes un administrēšanas kārtību, kā arī kārtību, kādā atmaksā akcīzes nodokli par dīzeļdegvielu, kura izmantota kuģos zvejniecībai piekrastes ūdeņos. Ministru kabineta deleģējumā noteiktā administrēšanas kārtība sevī arī ietver kārtību, kādā personas var pieteikties akcīzes nodokļa samazinātās likmes saņemšanai, kārtību kādā tiks izvērtēta to atbilstība akcīzes nodokļa samazinātās likmes piešķiršanai, kārtību kādā katrai personai tiks noteikts dīzeļdegvielas gada patēriņa limits, uzraudzības un kontroles kārtību, administrēšanā iesaistīto institūciju pienākumus, kā arī informācijas apmaiņas kārtību starp administrēšanā iesaistītajām institūcijām. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Zemkopības ministrija, Lauku atbalsta dienests un Valsts ieņēmumu dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta pieņemšana attiecas uz personām, kas dabasgāzi izmanto lauksaimniecībā izmantojamās zemes segto platību (siltumnīcu) siltumapgādei vai rūpniecisko mājputnu novietņu (kūts) un inkubatoru siltumapgādei.  Likumprojekts attiecas uz komersantiem, kas dabasgāzi piegādā galalietotājiem, kuri dabasgāzi izmanto lauksaimniecībā izmantojamās zemes segto platību (siltumnīcu) siltumapgādei kā arī rūpniecisko mājputnu novietņu (kūts) un inkubatoru siltumapgādei.  Likumprojekta pieņemšana attiecas uz personām, kas atbilstoši normatīvajiem aktiem par licencētu komercdarbību zvejniecībā, ir saņēmusi licences un nodarbojas ar zvejniecību piekrastes ūdeņos un iekšējos ūdeņos.  Likumprojekts attiecas uz komersantiem, kas veic darbības ar naftas produktiem. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts paredz noteikt minimālo nodokļa likmi dabasgāzei, kuru izmanto lauksaimniecībā izmantojamās zemes segto platību (siltumnīcu) siltumapgādei, kā arī rūpniecisko mājputnu novietņu (kūts) un inkubatoru siltumapgādei, atbilstoši likuma 15.1 panta pirmās daļas 3.punktam.  Likumprojekts paredz vienotas pieejas nodrošināšanu dīzeļdegvielas iegādē attiecībā uz zvejniekiem: gan uz tiem, kuri darbojas ostu teritorijās un izmanto bezakcīzes degvielu, gan uz tiem, kuri atrodas attālu no ostu teritorijām un varēs iegādāties marķētu dīzeļdegvielu ar samazinātu akcīzes nodokļa likmi, kurai tiktu paredzēta samazinātās akcīzes nodokļa likmes atmaksa. Savukārt zvejniekiem zvejai iekšējos ūdeņos izmantotajai dīzeļdegvielai tiktu piemērota samazinātā akcīzes nodokļa likme, kāda ir noteikta likuma 14.panta 2.2 daļā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2019** | | Turpmākie trīs gadi (*euro*) | | | | |
| **2020** | | **2021** | | **2022** |
| saskaņā ar valsts budžetu kārtējam gadam | Izmai-ņas kārtējā gadā, salīdzi-not ar valsts budžetu kārtējam gadam | saskaņā ar vidēja termiņa budžeta ietvaru 2018.-2020.g. | izmaiņas, salīdzi-not ar vidēja termiņa budžeta ietvaru 2018.-2020.g. | saskaņā ar vidēja termiņa budžeta ietvaru  2018.-2020.g. | Izmai-ņas, salīdzi-not ar vidēja termiņa budžeta ietvaru  2018.-2020.g. | Izmai-ņas, salīdzi-not ar vidēja termiņa budžeta ietvaru  2018.-2020.g. |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | **3 727 931 276** | **+49 100** | **4 019 044 276** | **+117 800** | **x** | **+117 800** | **+117 800** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi, t.sk., | 3 727 931 276 | +49 100 | 4 019 044 276 | +117 800 | x | +117 800 | +117 800 |
| no akcīzes nodokļa | 1 098 621 000 | +40 600 | 1 195 524 000 | +97 400 | x | +97 400 | +97 400 |
| no pievienotās vērtības nodokļa | 2 629 310 276 | +8 500 | 2 823 520 276 | + 20 400 | x | +20 400 | +20 400 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets, t.sk., | 0 | 0 | 0 | 0 | 0 | 0 | 0 |
| **2. Budžeta izdevumi** | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme** | **0** | **+49 100** | **0** | **+117 800** | 0 | **+117 800** | **+117 800** |
| 3.1. valsts pamatbudžets | 0 | +49 100 | 0 | +117 800 | 0 | +117 800 | +117 800 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme |  | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Akcīzes nodokļa atbrīvojumu atcelšana dabasgāzei, ko izmanto lauksaimniecībā izmantojamās zemes segto platību (siltumnīcu) siltumapgādei un rūpniecisko mājputnu novietņu (kūts) un inkubatoru siltumapgādei  Saskaņā ar Valsts ieņēmumu dienesta sniegto informāciju dabasgāze, ko izmanto lauksaimniecībā izmantojamās zemes segto platību (siltumnīcu) siltumapgādei un rūpniecisko mājputnu novietņu (kūts) un inkubatoru siltumapgādei, 2016.-2018.gadā nodota patēriņam šādā apmērā:   |  |  |  |  | | --- | --- | --- | --- | | Dabasgāze, MWh | 2016 | 2017 | 2018.gada  9 mēnešos | | daudzums, kas izmantots lauksaimniecībā izmantojamo zemes segto platību (siltumnīcu) siltumapgādei | 164 055 | 160 547 | 102 008 | | daudzums, kas izmantots rūpniecisko mājputnu novietņu (kūts) un inkubatoru siltumapgādei | 17 568 | 25 959 | 30 635 |   Ņemot vērā to, ka dabasgāzes, ko izmanto lauksaimniecībā izmantojamās zemes segto platību (siltumnīcu) siltumapgādei, patēriņš katru gadu samazinās, prognozēts, ka 2018.gadā tas būs 136,0 tūkst. MWh. Savukārt dabasgāzes, ko izmanto rūpniecisko mājputnu novietņu (kūts) un inkubatoru siltumapgādei, patēriņam ir tendence palielināties un prognozēts, ka 2018.gadā tas būs 41,0 tūkst. MWh.  Prognozējot, ka dabasgāzes, ko izmanto lauksaimniecībā izmantojamās zemes segto platību (siltumnīcu) siltumapgādei un rūpniecisko mājputnu novietņu (kūts) un inkubatoru siltumapgādei, patēriņš turpmākajos gados saglabāsies 2018.gada līmenī, fiskālā ietekme no akcīzes nodokļa atbrīvojuma atcelšanas minētajiem dabasgāzes izmantošanas veidiem radīs papildus ieņēmumus valsts budžetā 2019.gadā 49,1 tūkst. *euro* apmērā, t.sk. no akcīzes nodokļa 40,6 tūkst. *euro*, no pievienotās vērtības nodokļa 8,5 tūkst. *euro*, 2020.gadā un turpmāk 117,8 tūkst. *euro*apmērā, t.sk. no akcīzes nodokļa 97,4 tūkst. *euro* un no pievienotās vērtības nodokļa 20,4 tūkst. *euro.* Aprēķinos ņemta vērā akcīzes nodokļa maksāšanas kārtība un izmaiņu spēkā stāšanās datums. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Pašlaik zvejniekiem zvejai iekšējos ūdeņos nav iespējas iegādāties bezakcīzes dīzeļdegvielu un tie iegādājās dīzeļdegvielu, kurai piemērota akcīzes nodokļa standartlikme. Nosakot samazināto akcīzes nodokļa likmi, radīsies negatīva fiskālā ietekme, kas, ņemot vērā nelielo patērētās dīzeļdegvielas apjomu, vērtējama kā nebūtiska. Savukārt fiskālā ietekme no akcīzes nodokļa atmaksas par dīzeļdegvielu, kuru izmanto kā degvielu zvejas kuģos piekrastes ūdeņos, vērtējama kā neitrāla, jo arī pašlaik minētā dīzeļdegviela ir atbrīvota no akcīzes nodokļa. Ņemot vērā iepriekš minēto, kopējā likumprojekta ietekme uz valsts budžetu vērtējama kā nebūtiska. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Saistībā ar likumprojekta virzību ir nepieciešams sagatavot:   1. grozījumus Ministru kabineta 2017.gada 4.aprīļa noteikumos Nr.199 “Noteikumi par dabasgāzes apriti un akcīzes nodokļa piemērošanas kārtību”. Grozījumiem likumā un attiecīgajiem grozījumiem Ministru kabineta noteikumos ir jāstājas spēkā vienā datumā, t.i. 2019.gada 1.jūlijs. Par Ministru kabineta noteikumu projekta izstrādi ir atbildīga Finanšu ministrija; 2. grozījumus Ministru kabineta 2010.gada 30.marta noteikumos Nr.300 “Noteikumi par akcīzes nodokļa deklarācijas veidlapām un to aizpildīšanas kārtību”, precizējot naftas produktu akcīzes nodokļa deklarāciju ar atbilstošiem naftas produktu veidiem. Par Ministru kabineta noteikumu projekta izstrādi ir atbildīgs Valsts ieņēmumu dienests; 3. jaunus Ministru kabineta noteikumus saistībā ar likuma 18.panta papildināšanu ar 6.4 daļu. Grozījumiem likumā un attiecīgajiem Ministru kabineta noteikumiem ir jāstājas spēkā vienā datumā, t.i. 2019.gada 1.jūlijs. Par Ministru kabineta noteikumu projekta izstrādi ir atbildīga Zemkopības ministrija. |
| 2. | Atbildīgā institūcija | Zemkopības ministrija un Finanšu ministrija. |
| 3. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Padomes 2003.gada 27.oktobra Direktīvas 2003/96/EK, kas pārkārto Kopienas noteikumus par nodokļu uzlikšanu energoproduktiem un elektroenerģijai, 9.panta 1.punkts nosaka, ka no 2004.gada 1.janvāra kurināmajam piemērojamos minimālos nodokļu līmeņus nosaka tā, kā norādīts I pielikuma C tabulā.  Eiropas Parlamenta un Padomes 2006.gada 20.decembra Regulas Nr.1893/2006/EK, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām. | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav. | | |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Padomes 2003.gada 27.oktobra Direktīva 2003/96/EK, kas pārkārto Kopienas noteikumus par nodokļu uzlikšanu energoproduktiem un elektroenerģijai (turpmāk – Direktīva 2003/96/EK) | | | |
| A | | B | | C | D |
| Direktīvas 2003/96/EK 9.panta 1.punkts un I pielikuma C tabula | | Likumprojekta 1.panta pirmā daļa un 3.pants | | Ieviests pilnībā | Likumprojekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Attiecīgā ES tiesību akta datums, numurs un nosaukums | | Eiropas Parlamenta un Padomes 2006.gada 20.decembra Regulas Nr. 1893/2006/EK, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (turpmāk – Regula 1863/2006/EK) | | | |
| A | | B | | C | D |
| Regulas 1863/2006/EK I pielikums | | Likumprojekta 3.pants | | Ieviests pilnībā | Likumprojekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Cita informācija | | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par likumprojekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”. Līdz ar to sabiedrības pārstāvji varēja līdzdarboties likumprojekta izstrādē, rakstveidā sniedzot viedokļus par projektu*.* |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties likumprojekta izstrādē, rakstveidā sniedzot viedokļus par likumprojektu, kas 2018.gada 30.novembrī publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”, adrese:  http://www.fm.gov.lv/lv/sabiedribas\_lidzdaliba/tiesibu\_aktu\_  projekti/nodoklu\_politika#project528 . |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija, Lauku atbalsta dienests un Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J. Reirs

Lukss, 67083846

[Juris.Lukss@fm.gov.lv](mailto:Juris.Lukss@fm.gov.lv)